पाएं अपने शहर की ताज़ा ख़बरें और फ्री ई-पेपरडाउनलोड करें
जिले के पाठ क्षेत्रों में मौसम खराब होने के साथ ही व्रजपात होने की घटनाए भी शुरु हो गई है। बैंक से अपनी पत्नी और 8 माह की बच्ची के साथ गांव वापस आ रहा ग्रामीण आकाशीय बिजली की चपेट में आ गया। इस घटना में ग्रामीण की मौके पर ही मौत हो गई वहीं उसकी पत्नी गंभीर रुप से घायल हो गई है,जिसे उपचार के लिए अस्पताल में भर्ती कराया गया है। वहीं इस घटना में 8 माह की बच्ची बाल बाल बच गई। घटना पड्रापाठ की है।
जानकारी के अनुसार पंड्रापाठ निवासी नंदकिशोर मनरेगा का पैसा निकालने अपनी पत्नी व बच्ची के साथ रौनी गया हुआ था। रौनी से वापस आते समय जैसे ही वे पंड्रापाठ पहुंचे आकाशीय बिजली की चपेट में आ गए जिससे घटना स्थल पर ही नंदकिशोर की मौत हो गई। वहीं उसकी पत्नी गाज की चपेट में आ जाने से गंभीर रुप से झुलस गई है। गाज की चपेट में आने से गंभीर रुप से घायल हुई महिला को ग्रामीणों के द्वारा वैकल्पिक उपचार के रूप में गोबर का लेप लगाया दिया गया था। जिसके बाद महिला को तत्काल पड्रापाठ प्राथमिक स्वास्थ्य केंद्र उपचार के लिए ले जाया गया। लेकिन वहां उसकी गंभीर स्थिति को देखते हुए उच्च उपचार के लिए सन्ना अस्पताल के लिए रेफर कर दिया गया है।
संयोग...बच्ची भी साथ थी पर उसे खरोंच तक नहीं
गुरुवार को पड्रापाठ में हुए व्रजपात की घटना में जहां 8 माह की बच्ची के पिता की मौके पर ही मौत हो गई और मां गंभीर रुप से घायल हो गई। जिसे उपचार के लिए सन्ना अस्पताल में भर्ती कराया गया है। बताया जाता है कि घटना के समय में महिला अपनी बच्ची को गोद में ली हुई थी और गाज की चपेट में आने के बाद महिला वहीं पर बेहोश होकर गिर गई और उसकी बच्ची गोदी से किनारे छिटक गई थी। घटना के बाद बच्ची अपने माता पिता के पास ही बैठकर रो रही थी। घटना के कुछ देरी के बाद जब गांव के एक युवक की उन पर नजर पड़ी तो उसने गांव के अन्य लोगों को इसकी सूचना दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn